sinarproject/legisdata huggingface dataset:
Pertanyaan 166: SENARAI HITAM KONTRAKTOR GAGAL
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN EDRY FAIZAL BIN EDDY YUSOF (N23 DUSUN TUA)
Jawapan oleh: Y.A.B. Dato' Menteri Besar

Y.B. TUAN EDRY FAIZAL BIN EDDY YUSOF

Oleh kerana pemilik syarikat yang disenarai hitam boleh menggunakan syarikat lain selepas syarikatnya disenarai hitamkan, adakah kerajaan bercadang menyenarai hitam nama pemilik syarikat (selain syarikat) bagi kontraktor bermasalah dan gagal memenuhi kerja-kerja selepas dilantik oleh PBT?

Y.A.B. Dato' Menteri Besar

a) Pihak Berkuasa Tempatan (PBT) hanya menyenarai hitam nama syarikat yang tindakan berdasarkan kontrak bermasalah/gagal sahaja serta mengambil perjanjian. Menyenarai hitam nama pemilik syarikat adalah diluar bidang serta kemampuan PBT kerana peraturan dan perundangan yang berkuatkuasa perlu dipatuhi berdasarkan Pekeliling Perbendaharaan Ketidakpatuhan Dalam Perolehan Kerajaan, PK8 iaitu perkara 2 Jenis-Jenis Tindakan/ Tatatertib.